OpenLLM-France/wikimedia huggingface dataset:
# Casa Llúcia (la Vall de Boí)

La Casa Llúcia és una obra de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Casa i paller distribuïts i tancats per un mur de tanca, la casa de forma rectangular té la coberta a doble vessant i apareix arrebossada en la seva façana principal que té un gran finestral a la part superior. El paller és de pedra amb un portal d'accés i una finestra, amb coberta plana.

## Referències

* ↑ «Casa Llúcia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Castellà burgalès

El burgalès és el castellà que es parlava al centre i sud de l'actual província de Burchs. L'àrea nord corresponia al dialecte de la muntanya de Cantàbria. Feia de referència pels altres tres dialectes quan el castellà només es parlava a la Meseta nord.
Alguns caràcters són:
* Evolució del grup -MB- llatí cap a -m-:
** amiar, amos, en comptes de cambiar i ambos com avui
* Evolució de la GE-, GI-, IA-, IO-, IU- llatins cap a és-, yi-, ya-, yo-, yu-:
** yugo, yerno, yermo, yunta, yuso, yentes, substituït pel llatinisme gentes d'avui.
# Catz

Catz és un municipi francès situat al departament de la Manche i a la regió de Normandia. L'any 2007 tenia 120 habitants.

## Demografia
### Població

El 2007 la població de fet de Catz era de 120 persones. Hi havia 48 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills, 12 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 45 eren l'habitatge principal de la família, 4 eren segones residències i 1 estava desocupat. Tots els 50 habitatges eren cases. Dels 45 habitatges principals, 32 estaven ocupats pels seus propietaris, 9 estaven llogats i ocupats pels llogaters i 5 estaven cedits a títol gratuït; 5 tenien tres cambres, 11 en tenien quatre i 30 en tenien cinc o més. 40 habitatges disposaven pel capbaix d'una plaça de pàrquing. A 23 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Catz el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 4 |
| 0 | 40 a 44 | 8 |
| 8 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 8 | 20 a 24 | 4 |
| 4 | 15 a 19 | 4 |
| 0 | 10 a 14 | 12 |
| 4 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 79 persones, 55 eren actives i 24 eren inactives. De les 55 persones actives 51 estaven ocupades (31 homes i 20 dones) i 4 estaven aturades (4 dones i 4 dones). De les 24 persones inactives 13 estaven jubilades, 7 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa immobiliària i 1 d'una empresa de serveis.
L'any 2000 a Catz hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Catz a l'INSEE.
* Évolution et structure de la population Fitxa amb el detall de dades de Catz a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Catàfora

Una catàfora (del grec kataphorá, 'caiguda') és el recurs literari oposat a l'anàfora que consisteix a enunciar primer una partícula que el seu referent. Per exemple, això ocorre quan apareix primer un pronom o una frase amb subjecte el·líptic i després s'aclareix qui és l'agent de l'acció. La catàfora s'usa com un mecanisme de cohesió textual, per mantenir el suspens o per no incórrer en repeticions.
Els mecanismes per produir una catàfora poden ser:
* Ús de pronoms i altres elements díctics
* Sinònims o paràfrasis no evidents, dels quals s'aclareix l'abast amb el referent
* Elisions

## Exemples

En negreta, la partícula que introdueix la catàfora.
| « | S'ho emportà absolutament tot: els llibres d'història, els prototips d'avions de col·lecció, les màscares decoratives, etc. | » |
| « | A això em refereixo: que t'has portat malament. | » |
| « | Mira que t'ho vaig dir, que hi hauria problemes! | » |

## Referències

* ↑ «Catàfora». Gran Diccionari de la Llengua Catalana. Barcelona: Grup Enciclopèdia Catalana.

## Enllaços externs

* Què és una catàfora?: La pregunta més difícil de l'examen de castellà de selectivitat, Ara, 9 juny 2015
# Casilda Caymaris i Vives

Casilda Caymaris i Vives (Ciutadella de Menorca, 3 d'abril de 1822 - 6 de febrer de 1896) fou una dona menorquina, benefactora de Ciutadella. Descendent de família benestant, molt devota i fadrina, en morir, deixà els seus béns a diverses institucions religioses de la ciutat, entre elles les carmelites de Ciutadella. El llegat incloïa la seva casa del carrer de Maó, 16, al costat de la qual s'hi construí una capella, que s'encarregà a Enric Sagnier i Villavechia.
L'inici del seu reconeixement com a filla il·lustre va començar el 23 de setembre de 1916:
   A propuesta del concejal Sr. Pallicer, el Ayuntamiento acuerda que se incluya en la relación de personas que, por sus relevantes cualidades y servicios prestados a la patria, han de figurar sus retratos en el Salón de Sesiones del Ayuntamiento el nombre de Doña Casilda Caimaris Vives.
Amb tot, no fou fins 103 anys més tard, el 2019, que es penjà el seu retrat al Saló Gòtic de l'ajuntament. Es desconeix el motiu d'aquest retard. També se l'homenatjà amb un carrer de la seva ciutat.

## Referències

* ↑ Sastre i Portella, Florenci. Fills il·lustres de Ciutadella de Menorca. [Ciutadella]: Regidoria de Cultura de l'Ajuntament de Ciutadella, 2003, p. 35-48. ISBN 84-95718-15-4.
* ↑ Miquel Àngel Casasnovas. «Església Verge del Carme». [Consulta: 6 març 2022].
* 1 2 «Record a la filla il·lustre sense quadre». [Consulta: 6 març 2022].
* ↑ «IB3N | Casilda Caymaris deixa de ser la filla il·lustre 'oblidada' de Ciutadella», 20-12-2019. [Consulta: 5 març 2022].
* ↑ «Ciutadella quiere que las calles también se dediquen a mujeres» (en castellà), 10-09-2010. [Consulta: 6 març 2022].
# Catching Up with Depeche Mode

Catching Up with Depeche Mode, publicat el 1985, és la versió nord-americana del disc recopilatori The Singles 81−85. Un any abans, el segell americà Sire Records havia editat la recopilació People Are People amb la intenció de donar a conèixer als EUA el tema que li dona títol; "Catching Up..." es pot considerar com el seu complement, car abasta un període més ample i, a més, no inclou "People Are People".
Comparat amb The Singles 81−85, el seu contingut és un pèl diferent; inclou les cares B dels senzills més recents ("Shake the Disease" i "It's Called a Heart").
El títol del disc (en català, "Posant-se al dia amb Depeche Mode") es deu al fet que, fins a l'aparició de "People Are People", cap dels seus senzills no havia tingut un èxit considerable i, realment, molts temes no havien estat ni tan sols publicats als Estats Units, amb la qual cosa eren de facto temes nous, encara que en alguns casos ja tinguessin uns anys.

## Llista de cançons

Totes les cançons foren escrites i compostes per Martin Gore excepte les indicades.

## Dades

* Depeche Mode: David Gahan, Martin Gore, Andrew Fletcher, Alan Wilder.
* Temes escrits per Martin Gore excepte els temes 1, 2 i 3, escrits per Vince Clarke.
* Martyn Atkins: disseny i fotografia
* Gareth Jones, Depeche Mode, Daniel Miller: producció
* Eric Watson: fotograpia

## Enllaços externs

* Informació sobre l'edició original Arxivat 2009-12-21 a Wayback Machine.
# Catecisme

Un catecisme (derivat del grec antic κατηχητικός “predicador”, provinent al seu torn de l'arrel κατηχέω, "ensenyar oralment") és un resum o exposició d'una doctrina. El terme és utilitzat habitualment en referència a la doctrina cristiana, i en especial als manuals de catequesi catòlics. Malgrat tot, segons l'expert Norman DeWitt, els primers cristians es van apropiar d'aquesta pràctica dels epicuris, l'escola filosòfica fundada per Epicur, qui havia donat instruccions per mantenir resums dels seus ensenyaments per facilitar l'aprenentatge.
Els catecismes de les diverses branques del cristianisme són manuals de doctrina sovint en forma de pregunta i resposta per facilitar-ne la memorització, un format que també ha estat utilitzat en contexts no religiosos.
El catecisme de l'església catòlica, en particular, està dividit en quatre parts:
* Primera – Professió de la fe.
* Segona – La celebració del misteri cristià.
* Tercera – La vida en Crist.
* Quarta – Oració cristiana.
Al seu torn, cadascuna d'aquestes parts es divideix en seccions i articles, que corresponen a més de 2.766 preguntes i respostes.

## Vegeu també

* Francesc Orriols, autor d'un catecisme d'un cert renom a Catalunya.

## Referències

* ↑ DeWitt, Norman Wentworth. St. Paul and Epicurus.. Minneapolis: University of Minnesota Press, 1954. ISBN 978-0-8166-6213-5.

## Enllaços externs

* El Catecisme de l'Església Catòlica en alemany, espanyol, francès, anglès, italià i llatí
# Cena e Monestièrs

Cena Monestièrs (en francès Cenne-Monestiés) és un municipi del departament de l'Aude a la regió francesa d'Occitània.
# Cena (riu)

El Cena és un riu menut d'uns 14 km a la regió de Zemgale, a Letònia. És un afluent del costat dret del Misa. El riu naix al pantà de Cenas tīrelis, al municipi de Babīte, i desemboca al municipi d'Ozolnieki en el Misa. El riu discorre en tot el seu llarg pels boscos pantanosos de la zona de Jelgava. El seu llit està regulat i redreçat pràcticament en tota la seva longitud

## Afluent

* Spulle.

## Referències

* 1 2 «Cena» (en letó). Vietvārdu datubāze [Base de dades de noms de lloc]. Latvijas Ģeotelpiskās informācijas aģentūra [Agència d'Informació Geoespacial de Letònia], 2017. [Consulta: 8 gener 2023].
# Celeron

Celeron és la identificació emprada per Intel per designar els processadors de baix cost. Normalment es diferencien de la gamma estándard per no disposar de memòria cau de nivell 2 (L2 cache) i, per tant, tenir un rendiment molt inferior.

## Referències

* ↑ Iglesias, Por Angel Luis Sanchez. «¿Qué es Intel Celeron?». [Consulta: 16 abril 2019].
# Cassinhabèra e Tornàs

Cassinhabèra e Tornàs (francès Cassagnabère-Tournas) és un municipi occità de Gascunya, en el departament de l'Alta Garona, a la regió d'Occitània.

## Referències

* ↑ Toponímia occitana
# Caja Círculo

Caja Círculo és una caixa d'estalvis castellana amb seu a Burgos. Forma part del nou grup, anomenat provisionalment Caja3, (Caja Inmaculada, Caja Círculo i Caja de Badajoz), fusió realitzada mitjançant el Sistema Institucional de Protecció (SIP).

## Referències

* ↑ «La integración de Cajacírculo se llamaría Grupo Caja 3» (en castellà). Diario de Burgos, 04-08-2010. [Consulta: 16 octubre 2010].

## Vegeu també

* Confederació Espanyola de Caixes d'Estalvis
# Brandenburg an der Havel

Brandeburg o Brandenburg an der Havel és una «ciutat sense districte» (kreisfreie Stadt) de Brandenburg (Alemanya). Pel nombre d'habitants és la tercera ciutat de l'Estat Federat, i per la superfície és la més gran.
El primer esment Brennabor escrit data del 928, un burg construït per una tribu eslau, quan va ser conquérit per Enric I. Es regat pel Havel, un afluent de l'Elba que encara avui té un paper en la navegació interior per al transport de mercaderies.

## Fills predilectes

* Christian Konrad Sprengel (1750-1816), botànic que va descobrir el paper des insectes en la pol·linització

## Referències

* ↑ Ordoñez, David. enciclopèdia.cat. LLIBRE D'ESTIL DE LA REVISIÓ DE LA TOPONÍMIA ESTRANGERA, desembre 2010, p. 13 [Consulta: 22 desembre 2020]. Arxivat 24 de gener 2022 a Wayback Machine.
* ↑ «Brandenburg an der Havel». Gran Enciclopèdia Catalana. Barcelona: Grup Enciclopèdia Catalana.
# Need for Speed Payback

Need for Speed Payback és un nou videojoc de la clàssica saga de conducció i velocitat arcade Need for Speed, que en aquesta ocasió, aposta per canviar el seu ritme de desenvolupament anual i oferir un nou estil més cinematogràfic, diferent i amb una forta èmfasi en la narrativa.

### Conducció cinematogràfica de món obert

Need for Speed Payback és un títol de conducció arcade i despreocupada en un món obert. Compta amb un pretext argumental i una història que anirà narrant-se a poc a poc al llarg d'una aventura amb persecucions, lladres de cotxes i altres avatars propis del gènere i la sèrie de videojocs. A través d'una història de venjança com a punt de partida, visitarem una ciutat inspirada en Nevada, Estats Units, amb importants urbanitzacions, zones obertes de desert i muntanyes.

### Contingut del joc

A més de missions relacionades amb la història, en l'extens mapa de Need for Speed Payback trobarem múltiples missions, desenes de cotxes i una enorme varietat de proves i desafiaments a realitzar. El títol posarà a prova al jugador amb proves que aniran des de derrapatge i acceleració a carreres tot terreny, amb el que haurem d'escollir amb encert quin tipus de vehicle i cotxe s'adapta millor a cadascuna d'elles.
És aquí on entra la faceta "tuning", ja que haurem de comprar peces, millorar el nostre vehicle i buscar la forma d'estar a l'altura dels requisits de cada desafiament. Anirem recopilant experiència i avançant com en un títol de rol, encara que també existeix un mercat de compres in-*app i loot boxes inclòs dins del videojoc.

### Una cridanera recreació visual

Al contrari que l'anterior lliurament, Need for Speed Payback és un joc més colorit, visualment cridaner i realista. Sense tenir la predilecció pels escenaris foscos i nocturns de l'anterior joc, aquest nou títol és més assolellat i net, amb grans extensions de terreny i menys filtres visuals cromàtics. Hi ha una gran varietat d'ambients, molts cotxes recreats i alguns efectes visuals molt bons tant en Xbox One com en PC i PS4.

## Referències

* ↑ «Need for Speed Payback - Primer tráiler y fecha de lanzamiento» (en castellà). [Consulta: 18 juny 2017].
* ↑ «Need for Speed: Payback, primer tráiler y fecha de lanzamiento». [Consulta: 18 juny 2017].
# Destil·leria Joan Estrada

La Destil·leria Joan Estrada era un edifici industrial de Cornellà de Llobregat (Baix Llobregat), actualment desaparegut.

## Descripció

En cos principal s'organitzava fent cantonada en un cruïlla de rutes interurbanes importants. La planta era rectangular i està cobert a dues aigües imitant les masies més tradicionals catalanes. Era marcat per elements historicistes, en combinacions eclèctiques que ja apunten cap al modernisme: estucats de l'arrebossat imitant carreus a la manera neoclàssica, llindes i muntants de les finestres fetes amb maó arrebossat i imitant dovelles a la manera de la disposició barroca, cornisa esglaonada i ràfecs de teula i pissarra, forjats abarrocats a la part baixa de l'edifici, etc. Tot plegat, una amalgama de recursos vuitcentistes eclèctics.

## Història

Va ser reformat per l'arquitecte Modest Feu i Estrada per encàrrec de Joan Estrada, fill d'Esteve Estrada, fundador de la destil·leria l'any 1887. El cartell estucat al mur (del moment de la construcció) amb el nom de la societat, està escrit en castellà, i ha de ser anterior al de rajola, escrit en català, que hi ha a la cantonada, amb caràcters clarament modernistes, probablement de principis del segle xx.

## Referències

* 1 2 3 «Destileria Juan Estrada». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
# Dialogue for Catalonia

Dialogue for Catalonia (lit. ‘Diàleg per Catalunya’) és un manifest de suport signat per 50 personalitats internacionals promogut per Òmnium Cultural i publicat a The Washington Post i The Guardian, a favor de l'amnistia dels presos polítics catalans i del dret d'autodeterminació en el context del procés independentista català. Els signants lamenten la judicialització del conflicte polític català i conclouen que aquesta via, lluny de resoldre'l, l'agreuja: «ha comportat una repressió creixent i cap solució». Alhora, fan una crida al «diàleg sense condicions» de les parts «que permeti a la ciutadania de Catalunya decidir el seu futur polític» i exigeixen la fi de la repressió i l'amnistia per als represaliats.

## Signants

Les 50 persones signants dels manifest provenen del món de la cultura, de la política i de l'activisme en defensa dels drets humans: Mirta Acuña de Baravalle, Adolfo Pérez Esquivel, Charles Taylor, Yoko Ono, Jean Ziegler, Ambler Hodges Moss, Ronnie Kasrils, Boaventura de Sousa Santos, Milan Kučan, Joan Baez, Jaan Kaplinski, António Lobo Antunes, Silvia Federici, Ivo Vajgl, Mairead Corrigan, Clayborne Carson, Elfriede Jelinek, Dimitrij Rupel, Dilma Rousseff, Shirin Ebadi, Gerry Adams, Guy Standing, Saskia Sassen, Holger K. Nielsen, Jody Williams, Craig Calhoun, José Bové, Rémy Pagani, Colm Tóibín, Ramin Jahanbegloo, Ai Weiwei, Osman Kavala, Irvine Welsh, Bill Shipsey, Paul Mason, José Eduardo Agualusa, Burhan Sönmez, Can Dündar, Iván Cepeda Castro, Neil LaBute, Ben Emmerson, Michel Forst, Carolin Emcke, Rafael Spregelburd, Paul B. Preciado, Lorena Zárate, Simon Stephens, Sergio Blanco, Lana Bastašić i Joshua Wong.

## Referències

* ↑ «Yoko Ono, Dilma Rousseff i 5 Nobels, en un manifest d'Òmnium per l'amnistia dels presos». 3/24, 04-01-2021. [Consulta: 4 gener 2021].
* ↑ «50 personalidades internacionales reclaman la amnistía por el 1-O en un manifiesto de Òmnium». Europa Press, 04-01-2021. [Consulta: 7 gener 2021].
# Diamanda Galás

Diamanda Galás (San Diego, Califòrnia, 29 d'agost de 1955) és una destacada soprano, compositora i pianista i artista avantguardista.
El seu pare era professor de mitologia grega; tocava el baix i el trombó en una orquestra de jazz i va ser ell qui la va iniciar en la música (especialment en la música tradicional grega i àrab). Va estudiar més tard, encara que el seu pare hi tenia un especial rebuig, òpera. Va estudiar Arts Escèniques a la Universitat de Califòrnia. Posteriorment, es va interessar pel blues i el jazz. Busca sovint nous estils de cantar, amb gemecs i crits.

## Referències

* ↑ Vélez, Anabel. «Diamanda Galás. La voz de las tinieblas». A: Rockeras: Las protagonistas de la historia del rock (en castellà). Ma Non Troppo, 2017-06-20. ISBN 978-84-9917-479-2.
# Dorilau Tàctic

Dorilau Tàctic (Dorylaus Δορύλαος) fou un general de Mitridates V Evergetes. El rei el va enviar diverses vegades a Tràcia i Grècia per reclutar mercenaris per l'exèrcit reial.
A finals del segle ii aC va anar a Creta on Cnossos era a la vora de la guerra amb Gortina i fou nomenat general en cap de l'exèrcit de Cnossos amb el que va obtenir la victòria rebent llavors grans honors. Assassinat Mitridates V, i poc amic de la vídua que va assolir la regència, va restar a Cnossos on va néixer una filla i dos fills (Lagetes i Estratarques).
El jove rei Mitridates VI Eupator va créixer junt amb Dorilau, el nebot de Dorilau Tàctic i quan va ser rei el va nomenar sacerdot de Ma a Comana del Pont, dignitat que era la segona més important del regne. Dorilau Tàctic va morir abans de la majoria d'edat de Mitridates VI Eupator. Els seus fills Lagetes i Estratarques van rebre honors del rei. La filla de Dorilau fou l'àvia del geògraf Estrabó.

## Referències

* 1 2 3 4 Geografia d'Estrabó, 10.4.10
* ↑ Geografia d'Estrabó, 12.3.33
# Dorilau de Comana

Dorilau (en llatí Dorylaus, en grec antic Δορύλαος) era un noble del regne del Pont que va créixer junt amb Mitridates VI Eupator.
Era nebot del general Dorilau Tàctic. Quan el rei va arribar a la majoria d'edat el va nomenar sacerdot de Ma a Comana del Pont, que era la segona dignitat del regne i va donar honors a la seva família. Dorilau però, el va trair i va conspirar per entregar el regne als romans a canvi de la corona. Descobert el complot Dorilau i els seus cosins Lagetes i Estratarques van perdre tots els seus càrrec i beneficis.

## Referències

* ↑ Smith, William (ed.). «Comana». Dictionary of Greek and Roman Geography (1854). [Consulta: 11 maig 2021].
# Dolmen del Cortal del Polita

El Dolmen del Cortal del Polita és un monument megalític del terme comunal de Serdinyà, a la comarca del Conflent, de la Catalunya del Nord.
Està situat al sud del terme de Serdinyà, a prop del Cortal del Polita, a uns 950 metres al sud del poble de Joncet, a la zona de Tremonts.

## Referències

* ↑ Lloc on es troba el Dolmen del Cortal del Polita en els ortofotomapes de l'IGN

## Vegeu també

* Llista de monuments megalítics dels Pirineus Orientals

## Bibliografia

* Becat, Joan. «161 - Serdinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Serdinyà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Directori de Planificació

La Direcció de Planificació d'Israel (en hebreu: אגף התכנון) és un departament de l'Estat Major de les Forces Armades d'Israel dedicat a la planificació estratègica, la construcció de bases militars i l'organització militar. També serveix com un organisme de planificació per al Ministeri de Defensa, i representa a les FDI en diversos camps relacionats amb el ministre de Defensa. El directori està format per la Divisió de Planificació, la Divisió de Planificació Estratègica, el Centre d'Anàlisi de Sistemes i la Divisió d'Infraestructura i Organització. Actualment, el directori està dirigit pel General Amikam Norkin.
# Disgust

El disgust és un sentiment de pena, irritació o rebuig cap a un fet o persona. Pot incloure moments de ràbia, frustració o fàstic segons la persona se senti directament atacada o només jutgi inadequat o desagradable allò que experimenta. La repetició d'un mateix estímul o la decepció són els motius més freqüents de disgust. Físicament es caracteritza per una pujada de la pressió arterial, un moviment d'elevació de celles i llavis i comunicació no verbal per transmetre negativitat. El disgust s'oposa al plaer.
Viccionari
# Dishasha

Dishasa o Deshasheh és un lloc d'Egipte a la riba occidental del Nil, a la regió de Beni Suef, propera al canal de Bahr Yusef (Canal de Josep) a uns 20 km al nord-est de la ciutat de Biba.
A la seva rodalia hi ha una necròpoli consistent en tombes excavades a les roques, que pertanyien a funcionaris de l'imperi Antic. El lloc fou excavat per Petrie el 1898 i va trobar les tombes, algunes de les quals són famoses per la seva decoració molt informativa sobre la vida a l'Antic Egipte; també a les tombes menors s'hi va trobar força equipament funerari, una part del qual és ara al Museu de Petrie.
# Divisió de Kanpur

La divisió de Kanpur és una entitat administrativa de l'estat d'Uttar Pradesh a l'Índia.
Està formada pel següents districtes:
* Districte de Kanpur Nagar
* Districte d'Akbarpur o Districte de Kanpur Dehat
* Districte d'Etawah
* Districte de Farrukhabad
* Districte de Kannauj
* Districte d'Auraiya
# Divisió de Khulna

La divisió de Khulna és una entitat administrativa de Bangladesh, amb una superfície de 22.274 km² i una població de 14.470.000 habitants. La capital és Khulna.
Està formada pels següents districtes:
* Districte de Bagerhat
* Districte de Chuadanga
* Districte de Jessore
* Districte de Jhenaidah
* Districte de Khulna
* Districte de Kushtia
* Districte de Magura
* Districte de Meherpur
* Districte de Narail
* Districte de Satkhira

## Referències

Wikipèdia en anglès